section_heading: O stanarima<ref>
paragraph_text: Bojan Mrđenović ima 34 godine i dolazi iz Siska gdje radi kao konobar. Za sebe kaže da je tvrdoglav, uporan, odan i znatiželjan, čovjek od povjerenja. Bojan je, otkriva, prošao svašta u životu, a iz svega je izašao kao bolji čovjek. Kada je imao 16 godina, njegov brat i on ostali su bez mame. <nowiki>''Mama je umrla i to je, naravno, ostavilo neke posljedice na naš odnos. Nikad nismo mogli biti 'normalna' braća. Ja sam uvijek morao biti više roditelj nego brat'', priznaje Bojan koji s jako malo ljudi otvoreno razgovara o privatnim problemima i stvarima koje ga muče. ''Previše razmišljam o svemu, a najviše o nekim stvarima koje sam krivo napravio. Ne volim se dokazivati, ne volim objašnjavati, ne volim kad moram previše puta ponavljati. Ne volim slabiće, ne volim kukavice i ne mogu smisliti muškarce koji nemaju muda priznati sebi i drugima kakvi su i što osjećaju. Ljubav je proces. Ljubav je nešto što se gradi''</nowiki>, ističe.